stanford-oval/wikipedia huggingface dataset:
טי. ג'יי. ליף

| --- | --- |

ליף במשחק המקדונלד'ס אול אמריקן
 לידה:  30 באפריל 1997 (בן 27) תל אביב שבישראל
 עמדה:  פאוור פורוורד, סנטר
 גובה:  2.08 מטרים
 מספר:  18
 מכללה:  UCLA‏ (2016–2017)
 דראפט:  בחירה מספר 18, 2017 אינדיאנה פייסרס
 קבוצות כשחקן
 2017–2020   2017   2021   2022-:  אינדיאנה פייסרס   ← פורט ויין מאד אנטס   פורטלנד טרייל בלייזרס בייג'ינג דאקס
טיי ג'ייקוב "טי. ג'יי." ליף (באנגלית: Ty Jacob "T. J." Leaf; נולד ב-30 באפריל 1997) הוא כדורסלן ישראלי-אמריקאי, המשחק בעמדות הפאוור פורוורד והסנטר בבייג'ינג דאקס.
בשנתו האחרונה בתיכון, השתתף במשחק מקדונלד'ס אול-אמריקן. בשנת 2015 השתתף במשחקי נבחרת ישראל עד גיל 18 בטורניר פיב"א דרג ב', וסייע לה לעלות לדרג א'. ליף הוא השחקן הישראלי השלישי בהיסטוריה ששיחק בליגת ה-NBA, אחרי עומרי כספי וגל מקל, לאחר שנבחר בבחירה ה-18 של דראפט 2017.
ראשית חייו

ליף נולד בתל אביב לקרן ובראד ליף, בעת שאביו היה שחקן פעיל במכבי תל אביב, בשלהי הקריירה שלו ככדורסלן בישראל, שבה שיחק במשך 17 שנה. ליף גדל בתל אביב במשך כשנתיים וחצי לפני שמשפחתו חזרה לארצות הברית והתיישבה בסן דייגו, קליפורניה.
ליף למד בתיכון Foothills Christian באל קאחון, קליפורניה, שם שיחק בקבוצת הכדורסל שאותה אימן אביו. בשנתו השנייה קבע ממוצעים של 27.4 נקודות, 14.2 ריבאונדים, 4.8 אסיסטים, 1.8 חטיפות ו-2.7 חסימות למשחק, והוביל את התיכון שלו לאליפות דרג ב' של מחוז סן דייגו בקליפורניה. עיתון Cal-Hi Sports הכתיר אותו כשחקן השנה של דרג ב' בקליפורניה.
בשנתו האחרונה בתיכון, הוביל את הקבוצה למקום השלישי בדירוג הארצי של קליפורניה, בעודו קובע ממוצעים של 28.4 נקודות, 12.4 ריבאונדים ו-5.1 אסיסטים. הוא הוזמן לשחק במשחקי אול-אמריקן (מקבילים למשחק האולסטאר של ה-NBA ברמת התיכונים) של מקדונלד'ס ובליסלייף (Ballislife), ונבחר לחמישייה השנייה הכל-אמריקאית (All-USA) של עיתון USA Today. הוא סיים כמועמד במקום השני לפרס "מר כדורסל של קליפורניה" (California Mr. Basketball). ליף סיים את קריירת התיכונים במקום השני בכל הזמנים במחוז סן דייגו הן בנקודות (3,022) והן בריבאונדים (1,476).
ראשית חייו > קריירת מכללות

ב-2014 סיכם ליף עם אוניברסיטת אריזונה לשחק בשורותיה תחת המאמן שון מילר. הוא נבחן לנבחרת ארצות הברית עד גיל 19, שאומנה בידי מילר, אך נופה במחנה האימונים ביוני 2015. באוגוסט חזר בו ליף מהתחייבותו לאריזונה, ולאחר שלושה חודשים חתם על הסכם לשחק במדי UCLA, תוך שהוא דוחה הצעות מאוניברסיטת אורגון ומאוניברסיטת המדינה בסן דייגו. ב-5 בדצמבר 2016 זכה במדי UCLA בתואר שחקן השבוע של המחוז הפסיפי-12 (Pac-12).
לאחר עונה אחת ב-UCLA, שבה העמיד ממוצעים מצוינים של 16.3 נקודות, 8.2 ריבאונדים ו-2.4 אסיסטים, החליט לנסות להיבחר בדראפט 2017.
קריירה ב-NBA > אינדיאנה פייסרס

ליף נבחר במקום ה-18 על ידי אינדיאנה פייסרס בדראפט ה-NBA 2017, וב-19 באוקטובר 2017, ערך את הופעתו הראשונה בליגה נגד הברוקלין נטס. ליף סיים את המשחק עם 0 נקודות, 2 ריבאונדים, אסיסט אחד וחסימה אחת. ב-20 באוקטובר 2017 קבע שיא קריירה של 17 נקודות במשחק נגד פורטלנד טרייל בלייזרס, וב-10 באפריל 2019 שבר את שיאו כשקלע 28 נקודות מול אטלנטה הוקס. לאורך 3 עונותיו הראשונות באינדיאנה שותף ב-139 מתוך 237 משחקי הקבוצה בעונה הסדירה, ובשני משחקים בלבד מתוך 15 משחקי הקבוצה בפלייאוף. ממוצעיו הכוללים לאורך התקופה עמדו על 3.3 נקודות ו-2.0 ריבאונדים בממוצע למשחק.
בנובמבר 2020 הועבר בטרייד לאוקלהומה סיטי ת'אנדר, תמורת ג'יילן לקיו. ב-18 בדצמבר 2020 הקבוצה הודיעה על שחרורו, בסיום שלב הקדם-עונה, ובכך הפך לשחקן חופשי.
קריירה ב-NBA > פורטלנד טרייל בלייזרס

ב-13 באפריל 2021 חתם על חוזה דו כיווני בקבוצת פורטלנד טרייל בלייזרס.
נבחרת ישראל

ביולי 2015, חודש לאחר שנופה מנבחרת ארצות הברית עד גיל 19 על ידי המאמן שון מילר, הצטרף ליף לנבחרת הנוער של ישראל, לקראת משחקי אליפות אירופה לדרג ב' עד גיל 18 שנערכה באוסטריה. הנבחרת הגיעה עד לגמר האליפות, שבו הפסידה 73-72 לשוודיה, ועלתה לדרג א'. ליף סיים את המשחקים כשחקן המצטיין של הטורניר, שאותו סיים עם ממוצעים של 16.1 נקודות ב-55 אחוזי קליעה מהשדה, לצד 8.4 ריבאונדים, בתשעה משחקים. בשנת 2018 הוכרז ליף כישראלי וזומן לסגל הנבחרת הבוגרת.
סטטיסטיקות הקריירה > בליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2016/2017 | UCLA | 35 | 35 | 29.9 | 0.617 | 0.466 | 0.679 | 8.2 | 2.4 | 0.6 | 1.1 | 16.3 |
| קריירה |  | 35 | 35 | 29.9 | 0.617 | 0.466 | 0.679 | 8.2 | 2.4 | 0.6 | 1.1 | 16.3 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | אינדיאנה | 53 | 0 | 8.7 | 0.471 | 0.429 | 0.625 | 1.5 | 0.2 | 0.1 | 0.1 | 2.9 |
| 2018/2019 | אינדיאנה | 58 | 1 | 9.0 | 0.541 | 0.258 | 0.613 | 2.2 | 0.4 | 0.2 | 0.3 | 3.9 |
| 2019/2020 | אינדיאנה | 28 | 1 | 7.9 | 0.419 | 0.278 | 0.438 | 2.5 | 0.3 | 0.4 | 0.1 | 3.0 |
| 2020/2021 | פורטלנד | 7 | 0 | 5.0 | 0.500 | — | 1 | 0.7 | 0.1 | 0.3 | 0.1 | 1.7 |
| קריירה |  | 146 | 2 | 8.5 | 0.492 | 0.341 | 0.585 | 1.9 | 0.3 | 0.2 | 0.2 | 3.3 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018 | אינדיאנה | 1 | 0 | 4.0 | 0.000 | 0.000 | 0.000 | 0.0 | 0.0 | 0.0 | 0.0 | 0.0 |
| 2019 | אינדיאנה | 1 | 0 | 10.0 | 0.000 | 0.000 | 1.000 | 3.0 | 0.0 | 0.0 | 0.0 | 2.0 |
| 2021 | פורטלנד | 3 | 0 | 2.3 | 0.750 | — | — | 1.0 | 0.0 | 0.0 | 0.0 | 2.0 |
| קריירה |  | 5 | 0 | 4.2 | 0.429 | 0.000 | 1.000 | 1.2 | 0.0 | 0.0 | 0.0 | 1.6 |
הערות שוליים

↑  Gordon Engelhardt, Engelhardt: Pacers' T.J. Leaf learned 'Hoosier Hysteria' from UE great dad, Courier Press, ‏25 בספטמבר 2017
↑  Tennis, Mark (1 במאי 2015). "All-State Boys BB: By Divisions". CalHiSports.com. ארכיון מ-25 במאי 2016. {{cite news}}:  (עזרה)
↑  Maffei, John (1 באפריל 2016). "Leaf sparks West in McDonald's game". San Diego Union Tribune. ארכיון מ-22 במאי 2016. {{cite news}}:  (עזרה)
↑  Nemec, Andrew (9 בנובמבר 2015). "T.J. Leaf, 5-star PF, set to announce decision Thursday on ESPNU; Oregon Ducks in final 3". The Oregonian. ארכיון מ-22 במאי 2016. {{cite news}}:  (עזרה)
↑  סיכום המשחק בין אינדיאנה לאטלנטה, באתר ESPN,‏ 11 באפריל 2019
↑  הת'אנדר מצרפים את ליף, באתר הקבוצה, 25 בנובמבר 2020
↑  "Thunder Waives TJ Leaf and Admiral Schofield" (הודעה לעיתונות). Oklahoma City Thunder. 18 בדצמבר 2020. נבדק ב-18 בדצמבר 2020. {{cite press release}}:  (עזרה)
מחלף אולגה

| --- | --- |
 תאריך הקמה:  1993
 מיקום:  חדרה, גבעת אולגה
 כבישים במחלף:    כביש 2 
 אתרים סמוכים:  מרכז קניות
 קואורדינטות:  32°26′39″N 34°53′34″E﻿ / ﻿32.444098°N 34.892855°E﻿ / 32.444098; 34.892855
 
  (למפת הכרמל מוגדלת) מחלף אולגה(למפת הכרמל רגילה) מחלף אולגה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף אולגה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף אולגה
 
מחלף אולגה הוא מחלף המחבר את שכונת גבעת אולגה השוכנת במערב העיר חדרה, ואת העיר חדרה עם כביש 2.
היסטוריה

בינואר 1959 הושלמה סלילת מסלול בודד של כביש 2 מנתניה ועד לכניסה לחדרה (ללא המשך צפונה). באמצע שנת 1965 נפתח המסלול הנוסף עד גבעת אולגה, (למעט מעל נחל אלכסנדר, בגלל הצורך להרחיב את הגשר מעל הנחל). בכניסה לשכונת גבעת אולגה נבנה צומת.
בשנת 1969 הושלמה סלילתו של כביש 2 מחדרה לחיפה. במסגרת המגמה להפוך את כביש החוף לכביש מהיר לכל אורכו, נחנך ב-2 במאי 1993 מחלף במקום, על שם שכונת גבעת אולגה, הקרויה על שם אולגה חנקין.
בשנת 2019 החל המחלף לעבור שדרוג, במסגרתו חובר כביש הגישה של מרכז הקניות "מול החוף ווילג'" מכיוון גשר אריאל שרון לכיוון גשר המחלף. אחר כך החלו עבודות להקמת שני גשרים חדשים מעל כביש החוף, כשני מחלפים נפרדים, מחלף אולגה צפון ומחלף מחלף אולגה דרום. באוגוסט 2022 נהרס הגשר הישן במחלף, לאחר שהוקם במקביל לו גשר חדש רחב יותר.
ב-29 ביוני 2023 נתפח לתנועה המחלף המשודרג בשם "אולגה צפון", שבנוסף נפתח באופן חלקי מחלף חדש בשם "אולגה דרום", המשמש ככניסה נוספת לגבעת אולגה. שבועיים אחר כך הודיע השר ישראל כ"ץ שהוא פועל לשנות את שם המחלף על שמו של קלימו חלפון, פעיל ליכוד וחבר מועצת העיר חדרה לשעבר.
מבנה המחלף

כל היציאות והכניסות במחלף מתבצעות באמצעות נתיבי שרות היוצאים מן הכביש בשני כיווני הנסיעה במקביל לכביש הראשי. המעבר בכביש המשני מתבצע באמצעות גשר העובר מעל הכביש הראשי בצדו הדרומי של המחלף. בשנת 2019 חובר גשר זה ישירות אל גשר אריק שרון הסמוך לתחנת הרכבת חדרה מערב, והתנועה בין מרכז חדרה וכביש החוף מתבצעת ישירות, ללא צורך לחלוף ברחוב אהרונסון החוצה שכונת מגורים (שכונת ויצמן) תוך הארכת זמן הנסיעה.
החל משנת 2011 מסמן המחלף את תחילתו של קטע דרך לכיוון צפון, שבו מותרת נסיעה במהירות של 110 קילומטר לשעה.
הערות שוליים

↑  נחנכו שני כבישים מרכזיים: אזור - ראשל"צ, נתניה - חדרה, דבר, 23 בינואר 1959
↑  מנחם תלמי, אכספרס תל אביב - חדרה, מעריב, 20 באוגוסט 1965
↑  מחלף אולגה נפתח לתנועה, חדשות, 30 באפריל 1993
↑  מערכת וואלה! חדשות‏, גשר על שם אריאל שרון נחנך בחדרה, באתר וואלה, 30 בנובמבר 2010
↑  לירן טטרו, אחרי דחייה בעקבות ונדליזם בגדר הסמוכה: נחנכה הכניסה החדשה מכביש החוף לחדרה, באתר mynet‏ חדרה, 16 באפריל 2019
↑  דבר, ‏כביש 2 סגור לתנועה בשני הכיוונים בין מחלף אולגה למחלף חבצלת עד השעה 12:00, באתר דבר העובדים בארץ ישראל, 5 באוגוסט 2022
↑  עופר פטרסבורג‏, סוף לפקקים בחדרה? נפתח לתנועה מחלף אולגה צפון המשודרג, באתר וואלה, 29 ביוני 2023
↑  מירית גולן, תכירו: איש הליכוד מחדרה שהשר ישראל כ"ץ פועל לקריאת מחלף אולגה על שמו, באתר mynet‏ חדרה, 19 ביולי 2023
↑  ארז וולברג, ‏מהיום: 110 קמ"ש בכבישים המהירים, באתר גלובס, 6 בינואר 2011
| 0 | 1 | 2 |
| --- | --- | --- |
| הקודם: מחלף ינאי | מחלפים בכביש 2 | הבא: מחלף קיסריה |
כוחות ההגנה של דנמרק

| --- | --- |


 מדינה:  דנמרק דנמרק איי פארו איי פארו גרינלנד גרינלנד
 תקופת הפעילות:  1 בינואר 1660 – הווה (364 שנים)
 זרועות בצבא:   הצבא המלכותי הדני  הצי המלכותי הדני  חיל האוויר המלכותי הדני  משמר המולדת הדני
 מטה:   קופנהגן
 מנהיגות
 המפקד העליון:   פרדריק העשירי, מלך דנמרק
 ראש הצבא:  ראש מטה כוחות ההגנה של דנמרק
 ראש מטה כוחות ההגנה של דנמרק:  פלמינג לנטפר
 שר ההגנה:  שר ההגנה של דנמרק
 שר ההגנה של דנמרק:  יעקב אלמן-ינסן
 כוח אדם
 סוג שירות:  שירות חובה והתנדבותי
 גיל הגיוס:  גיל 18    תקופת שירות של 4-12 חודשים.
 זמינות לשירות צבאי מכלל האוכלוסייה:  בגילאי 16-49 (2010).   גברים: 1,236,337. נשים: 1,224,182.
 מתאימים לשירות צבאי מכלל האוכלוסייה:  בגילאי 16-49 (2010).   גברים: 1,014,560. נשים: 1,003,921.
 כוחות פעילים:  24,200
 כוחות מילואים:  12,000 מתנדבי משמר המולדת - 51,000.
 תקציב
 תקציב שנתי:  4.33 מיליארד דולר אמריקני (2009).
 אחוזי תמ"ג:  1.41%
 תעשייה
 ספקים זרים:  ארצות הברית ארצות הברית  הממלכה המאוחדת הממלכה המאוחדת  שוודיה שוודיה  גרמניה גרמניה
 מלחמות שהשתתף בהן
 מלחמת שלושים השנים (1625–1629)  מלחמת תורסטנסון (1643–1645)  המלחמה הצפונית הקטנה (1657–1660)  מלחמת סקונה (1675–1679)  המלחמה הצפונית הגדולה (1700 ו-1709–1720)  המלחמות הנפוליאוניות (1807–1814)  מלחמת שלזוויג הראשונה (1848–1851)  מלחמת שלזוויג השנייה (1864)  הפלישה הגרמנית לדנמרק (1940)  מבצע בולבנק (1994)  מלחמת קוסובו (1998–1999)  מלחמת עיראק (2003–2007)  מלחמת אפגניסטן (2001–2021)
 
| --- | --- |

 
 זרועות
  הצבא המלכותי הדני
  הצי המלכותי הדני
  חיל האוויר המלכותי הדני
  משמר המולדת הדני
 עיטורים ומבנה פיקודי
 עיטורי כוחות ההגנה של דנמרק
 דרגות כוחות ההגנה של דנמרק
 היסטוריה צבאית
 היסטוריה צבאית של דנמרק
 היסטוריה של דנמרק
אדום:  משימות לאומיות, כחול בהיר: משימות שמירת שלום של האו"ם, כחול כהה: נאט"ו, ירוק: קואליציות
כוחות ההגנה של דנמרק (בדנית: Forsvaret), הם הכוחות הצבאיים של דנמרק והאחראים על הגנתה של דנמרק ושטחיה מעבר לים, גרינלנד ואיי פארו. המפקד העליון של כוחות ההגנה הוא פרדריק העשירי, מלך דנמרק. עם זאת, הפיקוד בפועל על כוחות ההגנה הוא בידי ממשלת דנמרק באמצעות שר ההגנה וראש מטה כוחות ההגנה. על פי החוק, הממשלה לא יכולה להציב את כוחות ההגנה לכל מטרה שאינה לצורכי הגנה, ללא הסכמת הפרלמנט.
משימות ומטרות

המטרות והמשימות של כוחות ההגנה של דנמרק מוגדרות בחוק משנת 2001. המטרות העיקריות הן: מניעת עימותים ומלחמות, שמירה על ריבונותה של דנמרק, הבטחת השלמות וההמשכיות של דנמרק כממלכה עצמאית וקידום השלום בעולם מתוך כבוד לזכויות האדם.
משימותיהן של כוחות ההגנה של דנמרק הן:
השתתפות בפעולות נאט"ו.
גילוי וסיכול כל הפרה של הריבונות של דנמרק על שטחה (כולל שטחיהן של גרינלנד ושל איי פארו).
שיתוף פעולה עם מדינות שאינן חברות נאט"ו, במיוחד מדינות ממרכז וממזרח אירופה.
השתתפות במשימות למניעת עימותים, טיפול באירועי אסונות הומניטארים, השכנת שלום, שמירת שלום.
שיתוף פעולה עם גורמים אזרחיים.
שמירה על כוח מתאים לביצוע משימות אלה בכל הזמנים.
תקציב הביטחון

מאז שנת 1988 תקציב הביטחון הדני ומדיניות ההגנה מבוססים על הסכם רב-שנתי עליו חתומים הממשלה ומפלגות האופוזיציה. יחד עם זאת, התנגדות ציבורית להגדלת ההוצאה הביטחונית, בזמנים בהם נדרשת הקטנתה ההוצאה הציבורית לצורך שימת דגש על צרכים חברתיים, גרמה לחילוקי דעות בין המפלגות השונות בנוגע להוצאה הביטחונית.
הסכם ההגנה האחרון נחתם בשנת 2004 ולפיו התבצע ארגון מחדש של כוחות ההגנה. השינוי המהותי הוא שמחלוקה של 60% לטובת תקציב הכוחות תומכי הלחימה ו-40% לטובת תקציב הכוחות הלוחמים, שונתה החלוקה ל-40% לטובת תקציב הכוחות תומכי הלחימה ו-60% לטובת תקציב הכוחות הלוחמים. במילים אחרות, כוח האדם של הכוחות הלוחמים יגדל על חשבון תומכי הלחימה. מהירות התגובה של כוחות ההגנה עלתה, כשתמיד נמצאת בריגדה אחת בכוננות מידית. כוחות ההגנה שומרים על יכולות העסקת 2,000 חיילים במשימות בינלאומיות או 5,000 חיילים בטווח זמן קצר. חוק גיוס החובה שונה, בעיקר מדובר על צמצום מספר מגויסי החובה, על קיצור זמן השירות ועל אפשרות בחירה אם להתגייס אם לאו.
בשנת 2006 היה תקציב הביטחון הדני החמישי בגודלו מבין תקציבי המשרדים הממשלתיים. התקציבים שהיו גדולים מתקציב ההגנה היו: תקציב משרד הרווחה, תקציב משרד העבודה, תקציב משרד הפנים והבריאות ותקציב משרד החינוך. תקציב משרד המדע והטכנולוגיה קטן רק במעט מתקציב הביטחון.
זרועות

זרועות כוחות ההגנה הדנים הן:
הצבא המלכותי הדני - Hæren (HRN)
הצי המלכותי הדני - Søværnet (SVN)
חיל האוויר המלכותי הדני - Flyvevåbnet (FLV)
משמר המולדת הדני - Hjemmeværnet (HJV)
מבנה ארגוני

המבנה הארגוני של כוחות ההגנה הוא:
משרד ההגנה
מטה כוחות ההגנה
המטה המבצעי של הצבא
פיקוד הצי
הפיקוד הטקטי האווירי
הפיקוד הארקטי
ארגון הרכש והלוגיסטיקה
שירות כוח האדם
הסוכנות לטכנולוגיות מידע
ארגון הבינוי והנכסים
שירותי הרפואה
הקולג' הצבאי המלכותי
פיקוד משמר המולדת
שירות המודיעין הצבאי
הפרקליטות הצבאית
המבקר הפנימי
הסוכנות למנהל חירום
היחידה לטיפול בסרבני מצפון
פיקוד המבצעים המיוחדים
היחידה ללוחמה קרקעית במסתננים
היחידה ללוחמה אמפיבית במסתננים
יחידת כלבי המזחלת (מבצעת משימות סיור על הגבול המזרחי של גרינלנד)
גיוס חובה

באופן מעשי כל הגברים בגיל 18 חייבים בגיוס (38,025 ב-2012), מתוכם 49% נמצאו כשירים לשירות. בשל צורכי הביטחון מגויסים רק כ-5,000 בכל שנה, כשכ-90% מהם מתנדבים. בנוסף מגויסות מאות בודדות של נשים בכל שנה. תקופת השירות נעה בין ארבעה חודשים לשנה.
פריסה עולמית ומשימות

חיילים דנים פרוסים במשימות בינלאומיות בחלק מהמוקדים בעולם, שם הם לוקחים חלק משימות של כוחות שלום, שמירת שלום וייצוב. בנוסף, חיילים דנים פרוסים במדינות הבלטיות כחלק מהנוכחות הקדמית  של נאט"ו.
נאט"ו מהווה אבן יסוד במדיניות הביטחון וההגנה של דנמרק מאז 1949. החל מ-1948, דנמרק השתתפה באופן פעיל בפעולות שמירת השלום של האו"ם.
יותר מ-60,000 חיילים דנים משרתים בנקודות בכל רחבי העולם במשימות של האו"ם ונאט"ו או באמצעות השתתפות דנית בקואליציות בינלאומיות.
מאז 1990 חיילים דנים משתתפים בפעולות בניית שלום ותומכות שלום ובמאבק הבינלאומי נגד פיראטיות וטרור; לעיתים קרובות בתנאים קשים הרחק מגבולות דנמרק.
מאז 2018 דנמרק פרסה חיילים, טייסים ומטוסי קרב למדינות הבלטיות על בסיס קבוע כחלק מאמצעי ההבטחה של נאט"ו ונוכחות קדמית מוגברת.
פריסה עולמית ומשימות > אירופה

כוח קוסבו - 30 חיילי משמר המולדת הדני.
כוח הכוננות הימי של נאט"ו - 168 חיילים ומטוס שליטה ובקרה.
ספינת הצי HDMS Absalon המוצבת בים האגאי לצורך מאבק בסחר בבני אדם.
פריסה עולמית ומשימות > האומות המאוחדות

מאלי- 20 חיילים בבמאקו ובגאו, במסגרת MINUSMA.
דרום סודאן- 13 חיילים בג'ובה, במסגרת UNMISS.
ישראל- 11 חיילים, במסגרת UNTSO, אונדו"ף, יוניפי"ל.
דרום קוריאה- 2 חיילים, כחלק מ-UNCMAC
פריסה עולמית ומשימות > משימות לאומיות

גרינלנד ואיי פארו- 12 חיילים כחלק מסיירת מזחלות הכלבים סיריוס, מטוס שליטה ובקרה, ספינות הצי: HDMS Lauge Koch, HDMS Knud Rasmussen, HDMS Triton ו-HDMS Thetis כדי לבצע סיור ריבונות בים של גרינלנד ואיי פארו.
הים הצפוני- מטוס שליטה ובקרה לביצוע משימות ניטור סביבתיות ימיות.
פריסה עולמית ומשימות > קואליציות בינלאומיות

עיראק - 149 חיילים מוצבים בבסיס חיל האוויר אל אסד כדי להכשיר ולאמן את הצבא העיראקי.
איחוד האמירויות- 20 חיילים כחלק ממרכיב המפעיל.
סנגל- מספר לא ידוע של כוחות מיוחדים דנים מאמנים את הכוחות המיוחדים המקומיים.
ראו גם

הצבא המלכותי הדני
הצי המלכותי הדני
חיל האוויר המלכותי הדני
משמר המולדת הדני
דרגות כוחות ההגנה של דנמרק
הערות שוליים

1 2 3 4  מתוך ספר העובדות העולמי של ה-CIA
↑  תקציבי הביטחון של מדינות נאט"ו לשנים 1985-2009 (באנגלית)
↑  נתוני הגיוס השנתיים (בדנית)
↑  נתוני גיוס (בדנית)
1 2  International Roles, Defence Command Denmark (באנגלית)
| נאט"ו ארגון האמנה הצפון-אטלנטית (NATO) |
| --- | --- | --- |
| הכוחות המזוינים של המדינות החברות | איטליה • איסלנד • אלבניה • אסטוניה • ארצות הברית • בולגריה • בלגיה • גרמניה • דנמרק • הולנד • הונגריה • הממלכה המאוחדת • טורקיה • יוון • לוקסמבורג • לטביה • ליטא • מונטנגרו • מקדוניה הצפונית • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קנדה • קרואטיה • רומניה |  |
| פעולות צבאיות עיקריות | מלחמת המפרץ • מבצע משמר משותף • מבצע כוח מאוחד • מלחמת אפגניסטן • מלחמת עיראק • מבצע מגן האוקיינוס • התקיפה הצבאית הבינלאומית בלוב • מבצע המאמץ הפעיל • מבצע שומר הים |  |
| --- | --- |
בקרת זהויות :  ISNI: 0000 0004 0512 3683 
חייל הצבא המלכותי הדני במחוז הלמנד, אפגניסטן
ספינת הצי המלכותי הדני שטה בים האדום, 2019
מטוס F16 של חיל האוויר המלכותי הדני
חיילי משמר המולדת הדני בתרגיל
לוסי האצ'ינסון

| --- | --- |

 לידה:  29 בינואר 1620 לונדון, ממלכת אנגליה 
 פטירה:  אוקטובר 1681 (בגיל 61) 
 מדינה:  הממלכה המאוחדת 
 מקום מגורים:  נוטינגהאם 
 שפות היצירה:  אנגלית, לטינית 
 בן או בת זוג:  John Hutchinson (3 ביולי 1638–?) 
 
לוסי האצ'ינסון (באנגלית: Lucy Hutchinson; שם נעורים: אפסלי; 29 בינואר 1620–אוקטובר 1681) הייתה מתרגמת, משוררת וביוגרפית אנגלייה, שתרגמה לראשונה את הטקסט המלא של על טבע היקום של לוקרטיוס לאנגלית, במהלך שנות ה-Interregnum (1649–1660).
ביוגרפיה

לוסי אפסלי נולדה ב-29 בינואר 1620 במצודת לונדון, שם אביה, סר אלן אפסלי, שימש כלוטננט. היא נקראה על שם אמה, ליידי לוסי סנט ג'ון, והייתה השנייה מבין עשרה ילדים.
לוסי נישאה ב-3 ביולי 1638 בסנט אנדרו הולבורן לקולונל ג'ון האצ'ינסון (1615–1664). לטענתה, הוא נמשך להישגיה האינטלקטואליים והפואטיים. בשנת 1649, ג'ון האצ'ינסון היה אחד החותמים על צו עונש המוות למלך צ'ארלס, אך מאוחר יותר מחה כנגד נטילת הכוח המוחלט על ידי אוליבר קרומוול.
לאחר שיקום המלוכה בשנת 1660, בעלה נעצר על חלקו ברצח השלטון ונכלא בטירת סאנדאון, קנט. עם זאת, הוא לא עמד למשפט. לוסי טענה עבורו בפני בית הלורדים כדי להשיג את שחרורו, אך ללא הועיל. בשנת 1664, ג'ון האצ'ינסון מת בכלא.
מותו השפיע עמוקות עליה ועל כתיבתה, כפי שמעידה סדרת שיריה "אלגיות".
לוסי הייתה פוריטנית נלהבת, בעלת אמונות קלוויניסטיות. היא מתה באוות'ורפ באוקטובר 1681, ונקברה לצד בעלה.
יצירות ספרותיות

לוסי האצ'ינסון נודעת בזכות הביוגרפיה שכתבה על חיי על בעלה, זיכרונות חייו של קולונל האצ'ינסון, שיריה ועבודות התרגום שלה.
זיכרונות חייו של קולונל האצ'ינסון מתאר את המאפיינים והתנאים של חיי הפוריטנים במהלך מלחמת האזרחים האנגלית. הספר יועד למשפחתה בלבד, אך פורסם על ידי אחד מבני המשפחה בשנת 1806, והפך לתיאור פופולרי ורב השפעה של אותה תקופה.
יצירות ספרותיות > תרגום

האצ'ינסון היא המתרגמת הראשונה, הידועה בשמה, של הטקסט המלא של על טבע היקום של לוקרטיוס לאנגלית. סביר להניח שהיא החלה בתרגום במהלך שנות ה-50 של המאה ה-16. ב-1675 היא הקדישה עותק כתב יד של התרגום למכר ולפטרון הספרותי ארתור אנסלי, רוזן אנגלז, תוך שהיא מכריזה שהחיבור עומד בסתירה לערכיה הפוריטניים. כתב היד הזה נמכר לספרייה הבריטית בשנת 1853, אך לא זכה לתשומת לב רבה בתחילה.

השיוך שלה כמתרגמת ראשונה לאנגלית של "על טבע היקום" עומד בסימן שאלה בשל תרגום פרוזה אנונימי בכתב יד, כנראה מאותו עשור, שנשמר כעת באוקספורד ( Bodleian MS Rawl. D.314). התרגום של האצ'ינסון פורסם לראשונה ב-1996 בעריכת יו דה קווין.
הוא פורסם מחדש במהדורה מקיפה על ידי הוצאת אוניברסיטת אוקספורד בשנת 2018.
יצירות ספרותיות > שירה

סדרה של שירים מקוריים מאת האצ'ינסון התגלתה מחדש בכתב יד בארכיון נוטינגהמשייר (DD/Hu 2) מאת דייוויד נורברוק.
יצירה זו נכתבה כנראה באותה תקופה בה חיברה את הזיכרונות.
כתב יד זה, המכונה "האלגיות", מכיל 23 שירים ממוספרים. בשיריה האצ'ינסון מקוננת על מות בעלה, מדברת בשבח פועלו ומנסה להשלים עם מותו, תוך שהיא מעירה על המבנה הפוליטי האנגלי בעקבות הרסטורציה.
שירים אלו לא פורסמו בחייה ולכתב היד, שאינו בכתב ידה, אין הקדשה.
יצירות אחרות של האצ'ינסון כללו סדר ואי-סדר, ככל הנראה השיר האפי הראשון שנכתב על ידי אישה בשפה האנגלית. היצירה היא פרפרזה פסוקית על ספר בראשית, המציעה הקבלות לגן העדן האבוד של ג'ון מילטון. רק חמישה קטעים (קנטו) של היצירה פורסמו במהלך חייה, ב-1679; היצירה פורסמה במלואה לאחר מותה בשנת 1817. בשנת 2001 פרסם המבקר דייוויד נורברוק את היצירה במלואה.
לדעתו היא נכתבה לאחר תרגוםעל טבע היקום ובערך במקביל לזמן שבו מילטון כתב ככל הנראה את גן העדן האבוד (1660–1664). האצ'ינסון כתבה גם את על עקרונות הדת הנוצרית,  שם היא שוטחת את האמונות הפוריטניות שלה. הספר הוקדש לבתה ברברה וככל הנראה נועד להוראה דתית.
יצירות ספרותיות > חיבורים נוספים

בין כתביה הדתיים האחרים ניתן למצוא תרגום של יצירתו של ג'ון אוון הקהילתי Theologoumena pantodoupa.
הערות שוליים

↑  Cousin, John William (1910). A Short Biographical Dictionary of English Literature. London, J.M. Dent & sons; New York, E.P. Dutton
1 2  Cousin, A Short Biographical Dictionary of English Literature.
↑  Hutchinson, Lucy; Barbour, Reid; Norbrook, David. The Works of Lucy Hutchinson. pp. xvi.
↑  Clarke, Elizabeth; Norbrook, David; Stevenson, Jane, eds. The Works of Lucy Hutchinson: Volume II: Theological Writings and Translations. Collected Works of Lucy Hutchinson. Oxford, New York: Oxford University Press 2018. ISBN 9780199247356.
↑  NORBROOK, DAVID, "Lucy Hutchinson's "Elegies" and the Situation of the Republican Woman Writer (with text)". English Literary Renaissance 27/3(1997): 468–521. doi:10.1111/j.1475-6757.1997.tb01115.x. ISSN 0013-8312. S2CID 144166079.
↑  NORBROOK, "Lucy Hutchinson's "Elegies" and the Situation of the Republican Woman Writer (with text)".
↑  NORBROOK, DAVID, "Lucy Hutchinson's "Elegies" and the Situation of the Republican Woman Writer (with text)".
↑  Hutchinson, Lucy (2001). Norbrook, David (ed.). Order and disorder.
↑  Hutchinson, Lucy (1817). On the Principles of the Christian Religion. London: LONGMAN, HURST, REES, ORME, & BROWN.
↑  Burden, Mark, "Lucy Hutchinson and puritan education", The Seventeenth Century 30.2 (2015): 163–178. doi:10.1080/0268117x.2015.1046700. ISSN 0268-117X. S2CID 170799531.
האינווליד

| --- | --- |

 מידע כללי
 סוג:  קומפלקס מבנים 
 מיקום:  Invalides 
 מדינה:  צרפת 
 הקמה ובנייה
 תקופת הבנייה:  ?–1671
 תאריך פתיחה רשמי:  1687 
 אדריכל:  ליברל בריאן, ז'ול הארדואין-מנסאר 
 סגנון אדריכלי:  אדריכלות קלאסית, אדריכלות הבארוק 
 קואורדינטות:  48°51′18″N 2°18′45″E﻿ / ﻿48.855°N 2.3125°E﻿ / 48.855; 2.3125
 www.invalides.fr
  (למפת פריז מוגדלת) האינווליד(למפת פריז רגילה) האינווליד
 
צריח ארמון האינווליד
קבר נפוליאון
ארמון האינווליד (בצרפתית: Hôtel des Invalides; "אוֹטֶל דֶז אֶנְוָולִיד") הוא מכלול של בנייני מגורים, מוזיאונים וכנסייה ברובע השביעי שבגדה השמאלית של נהר הסן בפריז. המקום הוא מאתריה החשובים של העיר ונמצאים בו קבריהם של נפוליאון בונפרטה וגיבורי מלחמה צרפתים נוספים.